આ બાબતે જિલ્લા કાેંગ્રેસ અને શહેર કાેંગ્રેસના આગેવાનોએ ભાજપ સરકાર પાસે માંગણી કરીને પીવાના પાણીની પાઈપલાઈનના લીકેજની અને ભૂગર્ભગટરના કામમાં જવાબદાર પાણી પુરવઠાના અધિકારીઆે સામે ફોજદારી ગુન્હો દાખલ કરવામાં આવે અને પાઈપ લાઈન લીકેજનું કામ પોરબંદરવાસીઆેના આરોગ્યના હિતમાં તાત્કાલીક રીપેર કરવામાં આવે. કાેંગ્રેસે વરસાદી પાણીના નિકાલ માટેની બનતી ગટરમાં જ્યાં કામ થઈ ગયેલ છે ત્યાં વપરાયેલ સ્ટીલના ડાયામીટરની તપાસ કરાવવામાં આવે અને પી.સી.સી. ની આઈટમ કર્યા વગર કામ કરવામાં આવેલ હોય ત્યાં પી.સી.સી. ફરીથી બધી જગ્યાએ કરાવવામાં આવે તેવી માંગણી કરી છે. અને આ કામમાં પીવાના પાણીની પાઈપલાઈનમાં ભાજપના મોટા માથાઆેની સંડોવણી હોવાથી જો તટસ્થ તપાસ નહી કરવામાં આવે તો કાેંગ્રેસ પક્ષ પોરબંદરની પ્રજાને સાથે રાખીને જલદ કાર્યક્રમ આપશે.